Cal acreditar la situació familiar i patrimonial de les persones deutores, avaladores o fiadores, així com les despeses en què consti el creditor i els imports pagats i l'estat del sobreendeutament.
La documentació marcada amb un asterisc no caldrà que es presenti perquè pot ser consultada per via telemàtica sempre que la persona sol·licitant no manifesti el contrari en la mateixa sol·licitud de mediació.
Per acreditar la situació familiar, professional i d'ingressos:
Per acreditar la situació patrimonial:
Per acreditar el pressupost familiar i les despeses corrents mensuals:
A persones consumidores que pateixen un sobreendeutament perquè es troben en una situació d'incapacitat manifesta per afrontar els deutes derivats d'una relació de consum, provocada per causes sobrevingudes, com ara l'atur, la incapacitat d'un membre de la unitat familiar o altres d'anàlogues, i les circumstàncies econòmiques i financeres alienes a la voluntat del deutor que han implicat un augment significatiu de la càrrega hipotecària i que provoquen una disminució important de la seva capacitat econòmica.
La persona o persones sol·licitants cal que es trobin en situació de sobreendeutament: situació d'incapacitat manifesta per afrontar els deutes derivats d'una relació de consum, provocada per causes sobrevingudes, com ara l'atur, la incapacitat d'un membre de la unitat familiar o altres d'anàlogues, i les circumstàncies econòmiques i financeres alienes a la voluntat del deutor que han implicat un augment significatiu de la càrrega hipotecària i que provoquen una disminució important de la seva capacitat econòmica.
La persona sobreendeutada ha de ser una persona física, com a deutora principal o de manera solidària, avaladora o fiadora, com a conseqüència d'una o diverses relacions de consum.
La relació de consum ve definida al Codi de consum de Catalunya: qualsevol relació establerta entre, d'una banda, empresaris, intermediaris o l'Administració com a prestadora de béns i serveis i, d'altra banda, les persones consumidores.
La situació de sobreendeutament ha de comprometre el manteniment de l'habitatge habitual: l'habitatge habitual és aquell en el qual resideixen les persones amb caràcter permanent i continuat.
No és aplicable als casos en què hi hagi un procediment judicial concursal.
L'Agència de l'Habitatge de Catalunya RECOMANA sol·licitar assessorament sobre la mediació en sobreendeutament a qualsevol dels punts d'atenció OFIDEUTE on:
La petició d'inici d'un procediment de mediació de consum correspon a les persones consumidores o bé als seus representants.
També la pot iniciar l'entitat creditora.
S'ha d'adreçar a la Secretaria de la Secció Territorial de la Comissió on la persona té la residència habitual.
Als punts d'assessorament i mediació d'Ofideute de tot el territori
Adreces de les Comissions d'Habitatge i Assistència davant Situacions d'Emergència Social (CHASE):
La Comissió d'Habitatge i Assistència per a Situacions d'Emergència Social acordarà l'admissió o la inadmissió a tràmit de la sol·licitud.
L'admissió a tràmit de la sol·licitud té el caràcter d'acord d'inici del procediment, amb vinculació per als creditors que ho acceptin d'acord amb el que estableix l'article 6 de la Llei estatal 5/2012, de 6 de juliol, de mediació en assumptes civils i mercantils.
L'acord d'inadmissió a tràmit d'una sol·licitud ha d'estar motivada i s'ha de notificar al sol·licitant.
La Comissió té un termini de 2 mesos per emetre la resolució corresponent d'admissió o d'inadmissió.
L'acord d'inici es notificarà a l'altra part i, si escau, a totes les entitats i creditors que constin en la sol·licitud formulada pel deutor.
El creditor té un termini de 20 dies per acceptar la mediació i/o aportar propostes alternatives de redreçament de la situació de sobreendeutament i formular objeccions, si escau, respecte al deute declarat i manifestar desacord respecte a l'import del deute o dels interessos.
L'acord d'inici designarà la persona física que actuarà com a mediador, d'acord amb la normativa de consum i establirà la data i l'hora de la sessió de mediació amb les parts implicades.
La data de notificació de l'Acord d'inici dóna lloc al còmput del termini de 2 mesos per resoldre el procediment de mediació, d'acord amb l'art. 38 del Decret 98/2014, de 8 de juliol, sobre el procediment de mediació en les relacions de consum.
La persona mediadora, per causa justificada, podrà ampliar el termini que, en cap cas, no pot excedir de 6 mesos.
Qualsevol ampliació de terminis es notificarà a les parts.
El mediador elaborarà un estudi d'orientació amb l'anàlisi de l'actiu actual i futur previsible i el passiu actual i futur del deutor, la seva situació personal i familiar i, si escau, els plans convencionals de reestructuració dels deutes, aportats pels diversos creditors, i proposarà un pla de sanejament, consensuat amb el sol·licitant (el mediador no té caràcter executiu ni potestaiu), per a redreçar la situació econòmica del deutor.
El pla de sanejament tindrà una durada màxima de 3 anys, però en casos excepcionals pot tenir una durada de 5 anys.
El Pla de sanejament pot incloure el següent:
El mediador lliurarà el pla de sanejament als creditors, prèvi a la sessió de mediació, on pot manifestar el que considerin oportú en relació amb la proposta i suggerir les modificacions necessàries per arribar a un acord.
Durant la sessió de mediació es debatrà el Pla de viabilitat amb l'objectiu d'obtenir el consens entre les parts assistents i arribar a acord si existeix el quòrum mínim
Durant la fase de mediació es poden fer totes les sessions que calguin per a arribar a un acord dins del termini de dos mesos.
S'estendrà una acta de cada sessió i s'elaborarà una proposta definitiva del pla de sanejament o la proposta de tancament del procediment per desacord.
El mediador presentarà la proposta definitiva a la Comissió d'Habitatge i Assistència per a Situacions d'Emergència Social perquè la ratifiqui.
Si es detecten situacions de necessitats d'atenció especial, s'oferirà a les persones afectades la intervenció dels serveis socials bàsics per tal que, si així ho consideren, elaborin un pla d'atenció social personalitzat, ajustat a les necessitats d'aquella persona o persones.
El mediador traslladarà a la Comissió d'Habitatge i Assistència per a Situacions d'Emergència Social, la proposta de resolució de la mediació, incloent-hi, si escau, el pla de sanejament.
Si la Comissió ho considera necessari, pot convocar les parts per a aprofundir en les propostes per redreçar la situació de sobreendeutament del deutor.
Si hi ha acord, la Comissió ratificarà el pla de sanejament i el termini d'execució.
Si no hi ha acord, la Comissió conclourà el procediment amb una resolució que detallarà el pla de sanejament proposat per redreçar la situació de sobreendeutament, farà constar els punts d'acord i desacord, si n'hi ha i, si escau, les recomanacions que consideri pertinents.
Aquesta resolució es notificarà a les parts i es pot presentar davant l'òrgan jurisdiccional en el cas que qualsevol de les parts decideixi iniciar un procediment judicial.
Si el sol·licitant desisteix, el desistiment es farà constar en acta.
S'estendrà acta de cada sessió, amb un breu resum dels debats i la signatura del secretari o secretària i del president o presidenta.
La resposta que es rep és la resolució de la Comissió d'Habitatge i Assistència per a Situacions d'Emergència Social.
Aquesta resolució té naturalesa administrativa.
Sí, en el termini d'un mes des de l'endemà de la data de la Resolució, es pot interposar recurs de reposició contra la mateixa Comissió d'Habitatge i Assistència per a Situacions d'Emergència Social.
O bé es pot interposar recurs contenciós administratiu davant la Jurisdicció contenciosa administrativa en el termini de 2 mesos.